CELEX: 62010TN0306
Language: fi
Date: 2010-07-23 00:00:00
Title: Asia T-306/10: Kanne 23.7.2010 — Yusef v. komissio

25.9.2010   
            
            
               FI
            
            
               Euroopan unionin virallinen lehti
            
            
               C 260/20
            
         Kanne 23.7.2010 — Yusef v. komissio
   (Asia T-306/10)
   ()
   2010/C 260/28
   Oikeudenkäyntikieli: englanti
   
      Asianosaiset
   
   
      Kantaja: Hani El Sayyed Elsebai Yusef (Lontoo, Yhdistynyt kuningaskunta) (edustajat: barrister E. Grieves ja solicitor H. Miller)
   
      Vastaaja: Euroopan komissio
   
      Vaatimukset
   
   
               —
            
            
               on todettava, että se, että komissio laiminlöi velvoitteitaan eikä poistanut kantajaa neuvoston asetuksen (EY) N:o 881/2002 liitteestä 1, oli lainvastaista
            
         
               —
            
            
               komissio on välittömästi velvoitettava poistamaan kantaja kyseisestä liitteestä
            
         
               —
            
            
               komissio on velvoitettava korvaamaan oikeudenkäyntikulut samoin kuin tuomioistuimen kassan maksuttoman oikeudenkäynnin perusteella maksamat määrät.
            
         
      Oikeudelliset perusteet ja pääasialliset perustelut
   
   Kantaja vaatii SEUT 265 artiklan nojalla 5.10.2005 annetun komission asetuksen (EY) N:o 1629/2005, jolla muutetaan 54. kerran tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annettua neuvoston asetusta (EY) N:o 881/2002, (1) kumoamista kantajaa koskevilta osin.
   Kanteensa tueksi kantaja esittää kolme kanneperustetta.
   Kantaja väittää ensiksi, että komissio ei tarkastellut missään vaiheessa riippumattomasti perustaa, jonka nojalla kantaja sisällytettiin liitteeseen 1, eikä vaatinut tätä liitteeseen sisällyttämistä koskevien perustelujen esittämistä.
   Kantaja väittää toiseksi, että komissio ei perustellut mitenkään kantajalle tämän sisällyttämistä liitteeseen 1, millä loukattiin kantajan oikeutta tehokkaaseen oikeussuojaan, kantajan puolustautumisoikeutta sekä kantajan omistusoikeuksia Euroopan ihmisoikeussopimuksen perusteella.
   Kantaja väittää kolmanneksi, että se, että komissio ei poistanut kantajaa liitteestä 1, on järjenvastaista, koska syitä, jotka täyttäisivät merkitykselliset kriteerit liitteeseen 1 sisällyttämiseksi, ei ole ja koska Yhdistyneen kuningaskunnan Foreign and Commonwealth Office (ulko- ja kansainyhteisöasiainministeriö) katsoo, että kantaja ei enää täytä merkityksellisiä kriteerejä.
   
      (1)  EUVL L 260, s. 10